ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 225/37

Sentenza tal-Qorti tal-Ġustizzja (It-Tielet Awla) tat-30 ta’ Mejju 2013 (talba għal deċiżjoni preliminari tat-Tribunal do Trabalho de Viseu — il-Portugall) — Worten — Equipamentos para o Lar, SA vs Autoridade para as Condições de Trabalho (ACT)

(Kawża C-342/12) (1)

(Ipproċessar ta’ data personali - Direttiva 95/46/KE - Artikolu 2 - Kunċett ta’ “data personali” - Artikoli 6 u 7 - Prinċipji dwar il-kwalità tad-data u l-kriterji biex l-ipproċessar tad-data jkun leġittimu - Artikolu 17 - Sigurtà tal-ipproċessar - Ħin tax-xogħol tal-ħaddiema - Registru tal-ħin tax-xogħol - Aċċess tal-awtorità nazzjonali kompetenti fil-qasam tas-sorveljanza tal-kundizzjonijiet tax-xogħol - Obbligu tal-persuna li timpjega li tagħmel disponibbli r-reġistru tal-ħin tax-xogħol b’mod li tippermetti li wieħed jikkonsultah b’mod immedjat)

2013/C 225/63

Lingwa tal-kawża: il-Portugiż

Qorti tar-rinviju

Tribunal do Trabalho de Viseu

Partijiet fil-kawża prinċipali

Rikorrenti: Worten — Equipamentos para o Lar, SA

Konvenuta: Autoridade para as Condições de Trabalho (ACT)

Suġġett

Talba għal deċiżjoni preliminari — Tribunal do Trabalho de Viseu — Interpretazzjoni tal-Artikoli 2 u 17(1) tad-Direttiva 95/46/KE tal-Parlament Ewropew u tal-Kunsill, tal-24 ta’ Ottubru 1995, dwar il-protezzjoni ta’ individwi fir-rigward tal-ipproċessar ta’ data personali u dwar il-moviment liberu ta’ dik id-data (ĠU Edizzjoni Speċjali bil-Malti, Kapitolu 13, Vol. 15, p. 355) — Kunċett ta’ data personali — Data rreġistrata f’sistema ta’ reġistrazzjoni tal-ħin tax-xogħol tal-ħaddiema ta’ kumpannija

Dispożittiv

(1) L-Artikolu 2(a) tad-Direttiva 95/46/KE tal-Parlament Ewropew u tal-Kunsill, tal-24 ta’ Ottubru 1995, dwar il-protezzjoni ta’ individwi fir-rigward tal-ipproċessar ta’ data personali u dwar il-moviment liberu ta’ dik id-data, għandu jiġi interpretat fis-sens li reġistru tal-ħin tax-xogħol, bħal dak inkwistjoni fil-kawża prinċipali, li jinkludi l-indikazzjoni tal-ħin tal-bidu u tat-tmiem tax-xogħol għal kull ħaddiem, kif ukoll il-waqfiet u l-pawżi korrispondenti, jaqa’ taħt il-kunċett ta’ “data personali”, fis-sens ta’ din id-dispożizzjoni.

(2) L-Artikoli 6(1)(b) u (ċ) kif ukoll l-Artikolu 7(ċ) u (e) tad-Direttiva 95/46 għandhom jiġu interpretati fis-sens li huma ma jipprekludux leġiżlazzjoni nazzjonali, bħal dik inkwistjoni fil-kawża prinċipali, li timponi fuq il-persuna li timpjega l-obbligu li tqiegħed għad-dispożizzjoni tal-awtorità nazzjonali kompetenti fil-qasam tas-sorveljanza tal-kundizzjonijiet tax-xogħol ir-reġistru tal-ħin tax-xogħol sabiex tippermetti l-konsultazzjoni immedjata tiegħu, sa fejn dan l-obbligu jkun meħtieġ għall-finijiet tat-twettiq, minn din l-awtorità, tal-missjonijiet tagħha ta’ sorveljanza tal-applikazzjoni tal-leġiżlazzjoni fil-qasam tal-kundizzjonijiet tax-xogħol, u b’mod partikolari f’dak li jikkonċerna l-ħin tax-xogħol.

(1) ĠU C 295, 29.9.2012.
MT Il-Ġurnal Uffiċjali tal-Unjoni Ewropea C 225/23

Sentenza tal-Qorti tal-Ġustizzja (Ir-Raba’ Awla) tat-13 ta’ Ġunju 2013 (talba għal deċiżjoni preliminari tal-Conseil d’État — Franza) — Syndicat OP 84 vs Établissement national des produits de l’agriculture et de la mer (FranceAgrimer), aventi kawża tal-Office national interprofessionnel des fruits, des légumes, des vins et de l’horticulture (VINIFLHOR), li min-naħa tiegħu huwa l-aventi kawża tal-Office national interprofessionnel des fruits, des légumes et de l’horticulture (ONIFLHOR)

(Kawża C-3/12) (1)

(Agrikoltura - Fond Agrikolu Ewropew dwar Gwida u Garanzija - Kunċett ta’ “perijodu ta’ skrutinju” - Possibbiltà ta’ estensjoni, minn Stat Membru, tal-perijodu ta’ skrutinju fil-każ ta’ impossibbiltà materjali li jsir skrutinju matul it-terminu mogħti - Ħlas lura tal-għajnuna rċevuta - Sanzjonijiet)

2013/C 225/37

Lingwa tal-kawża: il-Franċiż

Qorti tar-rinviju

Conseil d’État

Partijiet fil-kawża prinċipali

Rikorrenti: Syndicat OP 84

Konvenuta: Établissement national des produits de l’agriculture et de la mer (FranceAgrimer), aventi kawża tal-Office national interprofessionnel des fruits, des légumes, des vins et de l’horticulture (VINIFLHOR), li min-naħa tiegħu huwa l-aventi kawża tal-Office national interprofessionnel des fruits, des légumes et de l’horticulture (ONIFLHOR)

Suġġett

Talba għal deċiżjoni preliminari — Conseil d’État — Interpretazzjoni tal-Artikolu 2(4) tar-Regolament tal-Kunsill Nru 4045/89, tal-21 ta’ Diċembru 1989, dwar l-iskrutinju mill-Istati Membri fuq transazzjonijiet li jiffurmaw parti mis-sistema ta’ finanzjament mis-sezzjoni ta’ Garanziji tal-Gwida Agrikola u tal-Fond ta’ Garanziji tal-Unjoni Ewropea u li qed iħassar id-Direttiva Nru 77/435/KEE (ĠU Edizzjoni Speċjali bil-Malti, Kapitolu 3, Vol. 9, p. 208) — Kunċett ta’ “perijodu ta’ skrutinju” — Possibbiltà ta’ estensjoni, minn Stat Membru, tal-perijodu ta’ skrutinju fil-każ ta’ impossibbiltà materjali li tiġi vverifikata l-imġieba tal-benefiċjarju tal-għajnuna — Ħlas lura tal-għajnuna rċevuta — Sanzjonijiet

Dispożittiv

L-ewwel subparagrafu tal-Artikolu 2(4) tar-Regolament tal-Kunsill (KEE) Nru 4045/89, tal 21 ta’ Diċembru 1989, dwar l-iskrutinju mill-Istati Membri fuq transazzjonijiet li jiffurmaw parti mis-sistema ta’ finanzjament mis-sezzjoni ta’ Garanziji tal-Gwida Agrikola u tal-Fond ta’ Garanziji tal-Unjoni Ewropea u li qed iħassar id-Direttiva Nru 77/435/KEE, kif emendat bir-Regolament tal-Kunsill (KE) Nru 3094//94, tat 12 ta’ Diċembru 1994, għandu jiġi interpretat fis-sens li l-amministrazzjoni tista’, jekk ikun meħtieġ, tkompli l-operat tagħha ta’ skrutinju, imħabbar matul il-perijodu ta’ skrutinju inkluż bejn l-1 ta’ Lulju ta’ sena partikolari u t 30 ta’ Ġunju tas-sena ta’ wara, lil hinn mill-imsemmi perijodu mingħajr madankollu ma tivvizzja l-proċedura b’irregolarità li l-operatur skrutinat jista’ jinvoka kontra d-deċiżjoni li tislet il-konsegwenzi tar-riżultati ta’ dan l-iskrutinju.

(1) ĠU C 89, 24.3.2012
MT Il-Ġurnal Uffiċjali tal-Unjoni Ewropea C 225/36

Sentenza tal-Qorti tal-Ġustizzja (It-Tieni Awla) tat-13 ta’ Ġunju 2013 — Ryanair Ltd vs Il-Kummissjoni Ewropea, Ir-Repubblika Taljana, Alitalia — Compagnia Aerea Italiana SpA

(Kawża C-287/12 P P) (1)

(Appell - Għajnuna mill-Istat - Self mogħti mir-Repubblika Taljana lill-kumpannija tal-ajru Alitalia - Deċiżjoni li tiddikjara l-għajnuna illegali u inkompatibbli - Bejgħ tal-attiv tal-Alitalia - Deċiżjoni li tikkonstata l-assenza ta’ għajnuna fi tmiem il-fażi preliminari ta’ eżami - Rikors għal annullament - Locus standi - Parti interessata - Ammissibbiltà - Diffikultajiet serji - Kompetenza - Obbligu ta’ motivazzjoni)

2013/C 225/61

Lingwa tal-proċedura: l-Ingliż

Partijiet

Appellanti: Ryanair Ltd (rappreżentanti: E. Vahida, avukat, I.-G. Metaxas-Maragkidis, avukati)

Partijiet oħra fil-proċedura: Il-Kummissjoni Ewropea (rappreżentanti: L. Flynn u D. Grespan, aġenti), ir-Repubblika Taljana (rappreżentanti: G. Palmieri, aġent u P. Gentili, avvocato dello Stato), Alitalia — Compagnia Aerea Italiana SpA (rappreżentant: G. Bellitti, avukat)

Suġġett

Appell mis-sentenza tal-Qorti Ġenerali (Il-Ħames Awla) tat-28 ta’ Marzu 2012, Ryanair Ltd vs Il-Kummissjoni (T-123/09), li permezz tagħha l-Qorti Ġenerali ċaħdet rikors intiż għall-annullament parzjali tad-Deċiżjoni tal Kummissjoni C(2008) 6743, tat-12 ta’ Novembru 2008, dwar is-self ta’ EUR 300 miljun mogħti mill-Italja lill-kumpannija tal-ajru Alitalia [Għajnuna C-26/08 (ex NN 31/08)] (ĠU 2009, L 52, p. 3), sa fejn din ma tordnax l-irkupru tal-għajnuna mingħand is-suċċessuri tal-Alitalia, u kif ukoll, min-naħa l-oħra, għall-annullament tad-Deċiżjoni tal-Kummissjoni C(2008) 6745 finali tat-12 ta’ Novembru 2008, li tiddikjara li l-proċedura għall-bejgħ tal-attiv tal-Alitalia fil-kuntest tal-proċedura ta’ amministrazzjoni straordinarja li twassal għal-istralċ tal-imsemmija kumpannija tal-ajru ma tikkostitwixxix għajnuna mill-Istat, sakemm l-awtoritajiet Taljani jissodisfaw l-impenji tagħhom li jiżguraw li t-tranżazzjonijiet ser isiru bi prezzijiet tas-suq (Għajnuna N 510/2008, ĠU C 46, p. 6)

Dispożittiv

(1) L-appell huwa miċħud.

(2) Ryanair Ltd hija kkundannata, minbarra għall-ispejjiż tagħha, għall-ispejjeż imġarrba mill-Kummissjoni Ewropea u minn Alitalia — Compagnia Aerea Italiana SpA.

(3) Ir-Repubblika Taljana tbati l-ispejjeż tagħha.

(1) ĠU C 303, 6.10.2012.
MT Il-Ġurnal Uffiċjali tal-Unjoni Ewropea C 260/16

Sentenza tal-Qorti tal-Ġustizzja (It-Tieni Awla) tat-18 ta’ Lulju 2013 (talba għal deċiżjoni preliminari tat-Tribunale Amministrativo Regionale per il Lazio — l-Italja) — Sky Italia Srl vs Autorità per le Garanzie nelle Comunicazioni

(Kawża C-234/12) (1)

(Xandir televiżiv - Direttiva 2010/13/UE - Artikoli 4(1) u 23(1) - Reklami - Leġiżlazzjoni nazzjonali li tipprovdi għax-xandir bi ħlas perċentwali massima ta’ trażmissjoni li tista’ tkun iddedikata għar-reklamar inqas minn dik ipprovduta għax-xandir bla ħlas - Ugwaljanza fit-trattament - Libertà li jiġu pprovduti servizzi)

2013/C 260/26

Lingwa tal-kawża: it-Taljan

Qorti tar-rinviju

Tribunale Amministrativo Regionale per il Lazio

Partijiet fil-kawża prinċipali

Rikorrenti: Sky Italia Srl

Konvenuta: Autorità per le Garanzie nelle Comunicazioni

fil-preżenza ta’: Reti Televisive Italiane (RTI) SpA, Maria Iaccarino,

Suġġett

Talba għal deċiżjoni preliminari — Tribunale Amministrativo Regionale per il Lazio — Interpretazzjoni tal-Artikolu 4 tad-Direttiva 2010/13/UE tal-Parlament Ewropew u tal-Kunsill, tal-10 ta’ Marzu 2010, dwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar il-forniment ta’ servizzi tal-media awdjoviżiva (ĠU L 95, p. 1) — Interpretazzjoni tal-Artikoli 49, 56 u 63 TFUE kif ukoll tal-Artikolu 11 tal-Karta tad-Drittijiet Fundamentali tal-Unjoni Ewropea, flimkien mal-Artikolu 10 tal-KEDB kif interpretat mill-Qorti Ewropea tad-Drittijiet tal-Bniedem — Perċentwali massima ta’ trażmissjoni li tista’ tkun iddedikata għar-reklamar — Leġiżlazzjoni nazzjonali li tipprovdi għax-xandir bi ħlas perċentwali massima inqas minn dik ipprovduta għax-xandara l-oħra

Dispożittiv

L-Artikolu 4(1) tad-Direttiva 2010/13/UE tal-Parlament Ewropew u tal-Kunsill, tal-10 ta’ Marzu 2010, dwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar il-forniment ta’ servizzi tal-media awdjoviżiva (Direttiva dwar is-Servizzi tal-Media awdjoviżiva), kif ukoll il-prinċipju ta’ ugwaljanza fit-trattament u l-Artikolu 56 TFUE, għandhom jiġu interpretati fis-sens li ma jipprekludux, bħala prinċipju, leġiżlazzjoni nazzjonali, bħal dik inkwistjoni fil-kawża prinċipali, li tipprovdi għal limiti ta’ ħin iqsar għar-reklamar televiżiv fuq xandir bi ħlas minn dawk stabbiliti għal xandir bla ħlas, sa fejn il-prinċipju ta’ proporzjonalità huwa osservat, li għandu jiġi vverifikat mill-qorti tar-rinviju.

(1) ĠU C 217, 21.07.2012.
MT Il-Ġurnal Uffiċjali tal-Unjoni Ewropea C 252/13

Sentenza tal-Qorti tal-Ġustizzja (It-Tieni Awla) tal-11 ta’ Lulju 2013 (talba għal deċiżjoni preliminari tal-Cour de cassation — Franza) — Directeur général des douanes et droits indirects, Chef de l’agence de poursuites de la Direction nationale du renseignement et des enquêtes douanières vs Harry Winston SARL

(Kawża C-273/12) (1)

(Kodiċi Doganali tal-Komunità - Regolament (KEE) Nru 2913/92 - Artikolu 206 - Tnissil ta’ dejn doganali - Serq ta’ merkanzija mqiegħda taħt il-proċedura tal-magazzinaġġ doganali - Kunċett ta’ “telf għal kollox ta’ merkanzija bħala riżultat ta’ forza maġġuri” - Direttiva 2006/112/KE - Artikolu 71 - Taxxa fuq il-valur miżjud - Fatt taxxabbli - Eżiġibbiltà tat-taxxa)

2013/C 252/20

Lingwa tal-kawża: il-Franċiż

Qorti tar-rinviju

Cour de cassation

Partijiet fil-kawża prinċipali

Rikorrenti: Directeur général des douanes et droits indirects, Chef de l'agence de poursuites de la Direction nationale du renseignement et des enquêtes douanières

Konvenuta: Harry Winston SARL

Suġġett

Talba għal deċiżjoni preliminari — Cour de cassation (Franza) — Interpretazzjoni tal-Artikoli 206 tar-Regolament tal-Kunsill Nru 2913/92, tat-12 ta’ Ottubru 1992, li jwaqqaf il-Kodiċi Doganali tal-Komunità (ĠU Edizzjoni Speċjali bil-Malti, Kapitolu 2, Vol. 4, p. 307) u 71 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1) — Merkanzija mqiegħda taħt il-proċedura tal-magazzinaġġ doganali — Serq ta’ merkanizja — Kunċett ta’ telf għal kollox ta’ merkanzija — Każ ta’ forza maġġuri — Tnissil ta’ dejn doganali fuq l-importazzjoni — Fatt li jiġġenera l-impożizzjoni tat-taxxa fuq il-valur miżjud.

Dispożittiv

(1) L-Artikolu 203(1) tar-Regolament tal-Kunsill (KEE) Nru 2913/92, tat-12 ta’ Ottubru 1992, li jwaqqaf il-Kodiċi Doganali tal-Komunità, kif emendat bir-Regolament tal-Kunsill (KE) Nru 1791/2006, tal-20 ta’ Novembru 2006, għandu jiġi interpretat fis-sens li serq ta’ merkanzija mqiegħda taħt il-proċedura tal-magazzinaġġ doganali jikkostitwixxi tneħħija tal-imsemmija merkanzija fis-sens ta’ din id-dispożizzjoni li jnissel dejn doganali għall-importazzjoni. L-Artikolu 206 tal-imsemmi regolament japplika biss fis-sitwazzjonijiet fejn dejn doganali jista’ jitnissel skont l-Artikoli 202 u 204(1)(a) tal-istess regolament.

(2) It-tieni subparagrafu tal-Artikolu 71(1) tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud, għandu jiġi interpretat fis-sens li s-serq ta’ merkanzija miżmuma taħt il-proċedura tal-magazzinaġġ doganali jġib fis-seħħ il-fatt taxxabbli u l-eżiġibbiltà tat-taxxa fuq il-valur miżjud.

(1) ĠU C 235, 04.08.2012.
MT Il-Ġurnal Uffiċjali tal-Unjoni Ewropea C 344/20

Sentenza tal-Qorti tal-Ġustizzja (Ir-Raba’ Awla) tad-19 ta’ Settembru 2013 — European Federation of Ink and Ink Cartridge Manufacturers (EFIM) vs Il-Kummissjoni Ewropea, Lexmark International Technology SA

(Kawża C-56/12 P) (1)

(Appell - Kompetizzjoni - Abbuż minn pożizzjoni dominanti - Swieq tal-cartridges tal-linka - Deċiżjoni li tirrifjuta lment - Nuqqas ta’ interess Komunitarju - Probabbiltà żgħira li tintwera l-eżistenza ta’ ksur tal-Artikolu 82 KE - Importanza tal-gravità tal-allegat ksur)

2013/C 344/33

Lingwa tal-proċedura: il-Ġermaniż

Partijiet

Appellanti: European Federation of Ink and Ink Cartridge Manufacturers (EFIM) (rappreżentant: D. Ehle, avukat)

Partijiet oħra fil-proċedura: Il-Kummissjoni Ewropea (rappreżentanti: A. Antoniadis u C. Hödlmayr, aġenti, assistiti minn W. Berg, avukat), Lexmark International Technology

Suġġett

Appell mis-sentenza tal-Qorti Ġenerali (Il-Ħames Awla) tal-24 ta’ Novembru 2011, EFIM vs Il-Kummissjoni (T-296/09), li permezz tagħha l-Qorti Ġenerali ċaħdet talba għall-annullament tad-Deċiżjoni tal-Kummissjoni C(2009) 4125, tal-20 ta’ Mejju 2009, dwar ċaħda tal-ilment COMP/C-3/39.391, dwar allegat ksur tal-Artikoli 81 KE u 82 KE mill-kumpanniji Hewlett-Packard, Lexmark, Canon u Epson fis-swieq tal-cartridges tal-linka — Kompetenza tal-Kummissjoni — Obbligi fil-qasam tal-investigazzjoni tal-ilmenti — Nuqqas ta’ interess Komunitarju — Proporzjonalità — Assenza ta’ motivazzjoni — Ksur tad-drittijiet tad-difiża — Komunikazzjoni tal-Kummissjoni dwar it-trattament tal-ilmenti

Dispożittiv

(1) L-appell huwa miċħud.

(2) Il-European Federation of Ink and Ink Cartridge Manufacturers (EFIM) hija kkundannata għall-ispejjeż.

(1) ĠU C 118, 21.4.2012.
MT Il-Ġurnal Uffiċjali tal-Unjoni Ewropea C 336/5

Sentenza tal-Qorti tal-Ġustizzja (It-Tieni Awla) tad-19 ta’ Settembru 2013 — Dashiqiao Sanqiang Refractory Materials Co. Ltd vs Il-Kunsill tal-Unjoni Ewropea, Il-Kummissjoni Ewropea

(Kawża C-15/12 P) (1)

(Appell - Dumping - Regolament (KE) Nru 826/2009 - Importazzjoni ta’ ċerti briks tal-manjeżja li joriġinaw miċ-Ċina - Regolament (KE) Nru 384/96 - Artikolu 2(10)(b) - Paragun ġust - Artikolu 11(9) - Eżami mill-ġdid interim parzjali - Obbligu li jiġi applikat l-istess metodu bħal fl-investigazzjoni li wasslet għall-impożizzjoni tad-dazju - Bdil fiċ-ċirkustanzi)

2013/C 336/11

Lingwa tal-proċedura: il-Franċiż

Partijiet

Appellanti: Dashiqiao Sanqiang Refractory Materials Co. Ltd (rappreżentanti: J.-F. Bellis u R. Luff, avukati)

Partijiet oħra fil-proċedura: Il-Kunsill tal-Unjoni Ewropea (rappreżentanti: J.-P. Hix, aġent, assistit minn G. Berrisch, avukat, u N. Chesaites, Barrister), Il-Kummmissjoni Ewropea (rappreżentanti: E. Gippini Fournier u H. van Vliet, aġenti)

Suġġett

Appell mis-sentenza tal-Qorti Ġenerali (L-Ewwel Awla), tas-16 ta’ Diċembru 2011, Dashiqiao Sanqiang Refractory Materials vs Il-Kunsill (T-423/09), li permezz tagħha l-Qorti Ġenerali ċaħdet it-talba għall-annullament tar-Regolament tal-Kunsill (KE) Nru 826/2009, tas-7 ta’ Settembru 2009, li jemenda r-Regolament (KE) Nru 1659/2005 li jimponi dazju antidumping definittiv fuq l-importazzjoni ta’ ċerti briks tal-manjeżja li joriġinaw fir-Repubblika Popolari taċ-Ċina (ĠU L 240, p. 7) — Paragun bejn il-valur normali u l-prezz għall-esportazzjoni — Teħid inkunsiderazzjoni tat-taxxa fuq il-valur miżjud tal-pajjiż ta’ oriġini — Applikazzjoni ta’ metodu differenti minn dak użat waqt l-investigazzjoni inizjali — Żbalji ta’ liġi

Dispożittiv

(1) L-appell huwa miċħud.

(2) Dashiqiao Sanqiang Refractory Materials Co. Ltd hija kkundannata għall-ispejjeż marbuta ma’ din il-proċedura.

(3) Il-Kummissjoni Ewropea għandha tbati l-ispejjeż tagħha.

(1) ĠU C 89, 24.3.2012.
MT Il-Ġurnal Uffiċjali tal-Unjoni Ewropea C 325/6

Sentenza tal-Qorti tal-Ġustizzja (It-Tielet Awla) tat-12 ta’ Settembru 2013 (talba għal deċiżjoni preliminari tal-Østre Landsret — id-Danimarka) — The Commissioners for Her Majesty’s Revenue & Customs vs Sunico ApS, M & B Holding ApS, Sunil Kumar Harwani

(Kawża C-49/12) (1)

(Kooperazzjoni ġudizzjarja f’materji ċivili - Ġurisdizzjoni, rikonoxximent u eżekuzzjoni ta’ sentenzi f’materji ċivili u kummerċjali - Regolament (KE) Nru 44/2001 - Artikolu 1(1) - Kamp ta’ applikazzjoni - Kunċett ta’ “materji ċivili u kummerċjali” - Azzjoni mibdija minn awtorità pubblika - Kumpens għad-dannu mġarrab minħabba l-parteċipazzjoni f’evażjoni fiskali minn terz li ma huwiex suġġett għall-VAT)

2013/C 325/08

Lingwa tal-kawża: id-Daniż

Qorti tar-rinviju

Østre Landsret

Partijiet fil-kawża prinċipali

Rikorrenti: The Commissioners for Her Majesty’s Revenue & Customs

Konvenuti: Sunico ApS, M & B Holding ApS, Sunil Kumar Harwani

Suġġett

Talba għal deċiżjoni preliminari — Østre Landsret — Interpretazzjoni tal-Artikolu 1 tar-Regolament tal-Kunsill (KE) Nru 44/2001, tat-22 ta’ Diċembru 2000, dwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali (ĠU Edizzjoni Speċjali bil-Malti, Kapitolu 19, Vol. 4, p. 42) — Kamp ta’ applikazzjoni — Inklużjoni jew le ta’ azzjoni għall-ħlas ta’ danni minħabba nuqqas ta’ ħlas tat-taxxa fuq il-valur miżjud imressqa mill-awtorità tat-taxxa ta’ Stat Membru kontra persuni fiżiċi u ġuridiċi residenti fi Stat Membru ieħor, u bbażata fuq allegata “unlawful means conspiracy” li taqa’ taħt id-dritt dwar ir-responsabbiltà mhux kuntrattwali (“tort”)

Dispożittiv

Il-kunċett ta’ “materji ċivili u kummerċjali” fis-sens tal-Artikolu 1(1) tar-Regolament tal-Kunsill (KE) Nru 44/2001, tat-22 ta’ Diċembru 2000, dwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali, għandu jiġi interpretat fis-sens li jinkludi azzjoni li biha awtorità pubblika fi Stat Membru titlob, lil persuni fiżiċi u ġuridiċi residenti fi Stat Membru ieħor, kumpens għad-danni kkawżati minn assoċjazzjoni kriminali b’għan ta’ frodi lit-taxxa fuq il-valur miżjud dovuta lill-ewwel Stat Membru.

(1) ĠU C 118, 21.04.2012.
MT Il-Ġurnal Uffiċjali tal-Unjoni Ewropea C 367/6

Sentenza tal-Qorti tal-Ġustizzja (It-Tieni Awla) tal-24 ta’ Ottubru 2013 — Deutsche Post AG vs Il-Kummissjoni Ewropea, UPS Europe NV/SA, UPS Deutschland Inc. & Co. OHG

(Kawża C-77/12 P) (1)

(Appell - Għajnuna mill-Istat - Deċiżjoni tal-Kummissjoni li tiftaħ il-proċedura prevista fl-Artikolu 88(2) KE - Rikors għal annullament - Atti li jistgħu jkunu s-suġġett ta’ rikors għal annullament - Atti intiżi sabiex jipproduċu effetti legali vinkolanti - Deċiżjoni ta’ ftuħ preċedenti dwar l-istess miżuri)

2013/C 367/08

Lingwa tal-kawża: il-Ġermaniż

Partijiet

Appellanti: Deutsche Post AG (rappreżentanti: J. Sedemund u T. Lübbig, avukati)

Partijiet oħra fil-proċedura: Il-Kummissjoni Ewropea (rappreżentanti: B. Martenczuk u T. Maxian Rusche, aġenti), UPS Europe NV/SA, UPS Deutschland Inc. & Co. OHG (rappreżentanti: T. Ottervanger u E. Henny, avukati)

Suġġett

Appell mis-sentenza tal-Qorti Ġenerali (It-Tmien Awla) tat-8 ta’ Diċembru 2011, Deutsche Post vs Il-Kummissjoni (T-421/07), li permezz tagħha l-Qorti Ġenerali ċaħdet bħala inammissibbli r-rikors tar-rikorrenti intiż għall-annullament tad-deċiżjoni tal-Kummissjoni, tat-12 ta’ Settembru 2007, li tiftaħ il-proċedura prevista fl-Artikolu 88(2) KE fir-rigward tal-għajnuna mill-Istat mogħtija mir-Repubblika Federali tal-Ġermanja favur Deutsche Post AG [għajnuna C 36/07 (ex NN 25/07)] — Ksur tar-raba’ paragrafu tal-Artikolu 263 TFUE u tad-dritt għal rimedju effettiv — Interpretazzjoni żbaljata tad-dritt għal amministrazzjoni tajba, kif ukoll tal-prinċipji ta’ aspettattivi leġittimi u ta’ ċertezza legali — Motivazzjoni insuffiċjenti tas-sentenza tal-Qorti Ġenerali

Dispożittiv

(1) Is-sentenza tal-Qorti Ġenerali tal-Unjoni Ewropea tat-8 ta’ Diċembru 2011, Deutsche Post vs Il-Kummissjoni (T-421/07) hija annullata.

(2) Il-kawża hija mibgħuta lura quddiem il-Qorti Ġenerali tal-Unjoni Ewropea.

(3) L-ispejjeż huma rriżervati.

(1) ĠU C 118, 21.04.2012.